《八景歌 其六》
宋代·赵汝燧

楚天浓云如墨泼，通宵滂沱翻江阔。寒声遍撼蒹葭林，要将秋江洗到骨。

杜若洲有鸿雁栖，震凌喧梦时惊疑。钓翁醉睡却不知，桩脱缆断船偷移。

嗟此何景兮潇湘夜雨，丹青欲尽浪自苦。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。